section_heading: Reprezentativna karijera
paragraph_text: Za hrvatsku reprezentaciju Petrić je po prvi put nastupio u studenom 2001. u prijateljskoj utakmici protiv Južne Koreje, ali je njezin standardni član postao tek u ljeto 2006., kada ga je zbog dobrih igara u dresu Basela izbornik Bilić odlučio priključiti momčadi za kvalifikacijske utakmice za Europsko prvenstvo 2008. godine, koje se je održalo u Austriji i Švicarskoj. U kvalifikacijama za Euro 2008. nastupio je u sve tri dosad odigrane utakmice i postigao četiri pogotka u pobjedi 7:0 protiv Andore.